Cúcabarra breac

Is cruidín crainn gorm agus bán é an cúcabarra breac (Dacelo tyro) ar a bhaistear an cruidín ollmhór Arúach fosta. Is speiceas cúcabarra gan iomrá é a fhaightear sna hOileáin Arú agus sabhána agus talamh féaraigh Tras-Flaidh na Nua-Ghuine Theas. Níl mórán ar eolas faoi shaol teaghlaigh agus bitheolaíocht phóraithe an éin seo

 Tacsanomaíocht 
Aithnítear dhá fhospeiceas den éan seo: 

 D. t. tyro - na hOileáin Arúacha, an Indinéis
 D. t. archboldi - An Nua-Ghuine

 Cur síos 
Fásann an cúcabarra breac suas go 33 cm (13 or) i bhfad; is minic na baineannaigh a bheith beagáinín níos mó ná na fireannaigh.  Tá sciatháin agus eireaball gealghorm, ucht agus bolg bán, súile dorcha agus ceann dubh bánbhallach air. Tá an gob uachtair dúliath agus tá an gob íochtair bán. Tá cuma na bhfireannach agus na mbaineannach an-chosúil le chéile. 

 Sanasaíocht agus Stair na Taighde 
Rinne George Robert Gray an chéad chur síos ar an chúcabarra bhreac sa bhliain 1858 faoin ainm Dacelo tyro. Bhailigh Alfred Russel Wallace an t-eiseamal speicis ar na hOileáin Arúacha. Is sa bhliain 1815 a thug William Elford Leach an géineas nua Dacelo isteach don chúcabarra gháiriteach (Dacelo novaeguineae (Hermann, 1783)) (comhchiallach: Dacelo gigas). Is anagram den ghéineas Alcedo le Linnaeus, 1758, é. Síolraíonn an t-ainm speicis ó mhiotaseolaíocht na Gréige mar thagairt don nimfeach Tyro. Tugann Archiboldi ómós do Richard Archibold.

 Litríocht 

 George Robert Gray: A list of the birds, with descriptions of new Species, obtained by Mr Alfred R. Wallace in the Aru and Ké Islands. In: Proceedings of the Zoological Society of London. Eagrán 26, Ui. 357, 1858, lgh. 169–198 (biodiversitylibrary.org).
 Colin Harrison, Alan Greensmith: Vögel: Mit mehr als 800 Arten und 2200 Abbildungen. DK Verlag Dorling Kindersley, München 2005, ISBN 978-3-8310-0785-1.(as Gearmáinis)
 William Elford Leach, Richard Polydore Nodder: The zoological miscellany: being descriptions of new, or interesting animals. Eagrán 2. E. Nodder & Son, Londain 1815 (biodiversitylibrary.org).
 Austin Loomer Rand: Results of the Archbold Expeditions No. 19 On some non-passerine New Guinea birds. In: American Museum novitates. Ui. 990, 1938, lgh. 1–15 (Béarla, amnh.org [PDF; 1.4 MB]).

 Tagairtí 

 Naisc sheachtracha 

 Bileog Eolais ar Speicis BirdLife
Catagóir:Dacelo
Catagóir:Cruidín
Catagóir:Liosta Dearg na speiceas is lú imní de chuid an AICD
Catagóir:Éin na Nua-Ghuine
Catagóir:Éin na n-Oileán Arú
Catagóir:Speiceas éin